ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วยหลักเกณฑ์คุณสมบัติ และวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกรพ.ศ. ๒๕๕๖ โดยที่เป็นการสมควรปรับปรุงระเบียบกระทรวงเกษตรและสหกรณ์ว่าด้วยหลักเกณฑ์ คุณสมบัติ และวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกร พ.ศ. ๒๕๕๔เพื่อให้มีประสิทธิภาพและความเหมาะสมในการดำเนินการมากยิ่งขึ้นอาศัยอำนาจตามความในมาตรา ๑๔ และมาตรา ๒๙แห่งพระราชบัญญัติกองทุนสงเคราะห์เกษตรกร พ.ศ. ๒๕๕๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์โดยความเห็นชอบของคณะรัฐมนตรีจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกระทรวงเกษตรและสหกรณ์ ว่าด้วยหลักเกณฑ์ คุณสมบัติและวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกร พ.ศ.๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกระทรวงเกษตรและสหกรณ์ว่าด้วยหลักเกณฑ์คุณสมบัติและวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกรพ.ศ. ๒๕๕๔ข้อ ๔ ในระเบียบนี้กรรมการผู้ทรงคุณวุฒิ หมายความว่ากรรมการผู้ทรงคุณวุฒิในคณะกรรมการสงเคราะห์เกษตรกรคณะกรรมการคัดเลือก หมายความว่าคณะกรรมการคัดเลือกกรรมการผู้ทรงคุณวุฒิตามระเบียบนี้ข้อ ๕ กรรมการผู้ทรงคุณวุฒิต้องมีคุณสมบัติดังต่อไปนี้(๑) มีสัญชาติไทย(๒) มีอายุไม่ต่ำกว่ายี่สิบห้าปีบริบูรณ์(๓) เป็นเกษตรกร หรือเป็นผู้แทนองค์กรเกษตรกรที่ตนเป็นสมาชิก(๔) มีความรู้หรือประสบการณ์ด้านเกษตรกรรม(๕) ไม่เป็นบุคคลล้มละลายหรือเคยเป็นบุคคลล้มละลายทุจริต(๖) ไม่เป็นผู้บริหารหรือพนักงานของรัฐวิสาหกิจ(๗) ไม่เป็นข้าราชการ พนักงานหรือลูกจ้างซึ่งมีตำแหน่งหรือเงินเดือนประจำของราชการส่วนกลางราชการส่วนภูมิภาคราชการส่วนท้องถิ่น หรือหน่วยงานอื่นของรัฐ(๘) ไม่เป็นผู้ดำรงตำแหน่งทางการเมืองกรรมการบริหารพรรคการเมืองหรือเจ้าหน้าที่ของพรรคการเมือง(๙) ไม่เคยถูกไล่ออก ปลดออก หรือให้ออกจากราชการ หน่วยงานของรัฐรัฐวิสาหกิจ หรือหน่วยงานเอกชน เพราะทุจริตต่อหน้าที่ข้อ ๖ เมื่อมีกรณีที่ต้องสรรหากรรมการผู้ทรงคุณวุฒิให้สำนักงานปลัดกระทรวงเกษตรและสหกรณ์จัดทำประกาศรับสมัครเกษตรกรและผู้แทนองค์กรเกษตรกรเพื่อเข้ารับการคัดสรรและคัดเลือกเป็นกรรมการผู้ทรงคุณวุฒิพร้อมทั้งทำการประชาสัมพันธ์ให้ทราบเป็นการทั่วไปและประสานงานกับผู้มีหน้าที่คัดสรรและคณะกรรมการคัดเลือกทราบเพื่อดำเนินการต่อไปประกาศรับสมัครตามวรรคหนึ่งอย่างน้อยต้องมีรายละเอียดเกี่ยวกับคุณสมบัติ อำนาจหน้าที่ของกรรมการผู้ทรงคุณวุฒิวันและเวลาทำการรับสมัคร และสถานที่รับสมัครใบสมัครเข้ารับการคัดสรรและคัดเลือกและการรับรองคุณสมบัติของผู้สมัคร ให้เป็นไปตามแบบที่สำนักงานปลัดกระทรวงเกษตรและสหกรณ์กำหนดข้อ ๗ ให้กรมส่งเสริมสหกรณ์กรมส่งเสริมการเกษตร กรมปศุสัตว์ กรมประมง สำนักงานกองทุนฟื้นฟูและพัฒนาเกษตรกรและสำนักงานสภาเกษตรกรแห่งชาติดำเนินการรับสมัครเกษตรกรและผู้แทนองค์กรเกษตรกรตามที่กำหนดไว้ในประกาศตามข้อ ๖ในกรณีที่ประกาศตามข้อ ๖ กำหนดให้ดำเนินการรับสมัครในระดับจังหวัดให้ส่วนราชการหรือหน่วยงานที่เกี่ยวข้องจัดส่งประกาศและใบสมัครให้ส่วนราชการหรือหน่วยงานในสังกัดระดับจังหวัดดำเนินการรับสมัครเกษตรกรและผู้แทนองค์กรเกษตรกรตามที่กำหนดไว้ในประกาศและให้ส่งใบสมัครและเอกสารที่เกี่ยวข้องให้หน่วยงานต้นสังกัดดำเนินการต่อไปข้อ ๘ ในการคัดสรรให้ดำเนินการ ดังนี้(๑) ให้กรมส่งเสริมสหกรณ์เป็นผู้มีหน้าที่คัดสรรก. ผู้แทนสหกรณ์การเกษตร จำนวน ๔ คนข. ผู้แทนสหกรณ์ประมง จำนวน ๔ คนค. ผู้แทนสหกรณ์นิคม จำนวน ๔ คนง. ผู้แทนชุมนุมสหกรณ์ด้านการเกษตร จำนวน ๔ คนจ. ผู้แทนกลุ่มเกษตรกร จำนวน ๔ คน(๒) ให้กรมส่งเสริมการเกษตรเป็นผู้มีหน้าที่คัดสรรก. เกษตรกรด้านพืช จำนวน ๔ คนข. ผู้แทนวิสาหกิจชุมชนด้านการเกษตร จำนวน ๔ คน(๓) ให้กรมปศุสัตว์เป็นผู้มีหน้าที่คัดสรรเกษตรกรด้านสัตว์ จำนวน ๔คน(๔) ให้กรมประมงเป็นผู้มีหน้าที่คัดสรรเกษตรกรด้านการประมง จำนวน ๔คน(๕)ให้สำนักงานกองทุนฟื้นฟูและพัฒนาเกษตรกรเป็นผู้มีหน้าที่คัดสรรผู้แทนองค์กรเกษตรกรตามกฎหมายว่าด้วยกองทุนฟื้นฟูและพัฒนาเกษตรกรจำนวน ๔ คน(๖) ให้สำนักงานสภาเกษตรกรแห่งชาติเป็นผู้มีหน้าที่คัดสรรผู้แทนสภาเกษตรกรแห่งชาติจำนวน ๔ คนให้ผู้มีหน้าที่คัดสรรตามวรรคหนึ่งกำหนดหลักเกณฑ์และวิธีการคัดสรรได้ตามที่เห็นสมควร แต่ทั้งนี้ต้องไม่ขัดหรือแย้งกับระเบียบนี้เมื่อได้ดำเนินการคัดสรรเสร็จแล้วให้ส่งรายชื่อผู้ได้รับการคัดสรรพร้อมใบสมัครและเอกสารที่เกี่ยวข้องให้สำนักงานปลัดกระทรวงเกษตรและสหกรณ์ข้อ ๙ เมื่อสำนักงานปลัดกระทรวงเกษตรและสหกรณ์ได้รับรายชื่อผู้ได้รับการคัดสรรพร้อมใบสมัครและเอกสารที่เกี่ยวข้องแล้วให้นำเสนอคณะกรรมการคัดเลือกเพื่อพิจารณาคัดเลือกต่อไปข้อ ๑๐ ให้มีคณะกรรมการคัดเลือกคณะหนึ่ง ประกอบด้วยปลัดกระทรวงเกษตรและสหกรณ์หรือรองปลัดกระทรวงเกษตรและสหกรณ์ซึ่งได้รับมอบหมายเป็นประธานกรรมการ ผู้แทนกระทรวงการคลัง ผู้แทนกระทรวงพาณิชย์ผู้แทนกระทรวงมหาดไทย ผู้แทนกระทรวงอุตสาหกรรม ผู้แทนสำนักงบประมาณ ผู้แทนกรมประมงผู้แทนกรมปศุสัตว์ ผู้แทนกรมส่งเสริมการเกษตร ผู้แทนกรมส่งเสริมสหกรณ์ ผู้แทนธนาคารเพื่อการเกษตรและสหกรณ์การเกษตรเป็นกรรมการ เจ้าหน้าที่สำนักงานปลัดกระทรวงเกษตรและสหกรณ์ ซึ่งปลัดกระทรวงเกษตรและสหกรณ์มอบหมายเป็นเลขานุการ และเจ้าหน้าที่สำนักกฎหมาย สำนักงานปลัดกระทรวงเกษตรและสหกรณ์ เป็นผู้ช่วยเลขานุการข้อ ๑๑ ให้คณะกรรมการคัดเลือกมีอำนาจหน้าที่ดังต่อไปนี้(๑) พิจารณาคัดเลือกผู้ที่ได้รับการคัดสรรตามข้อ ๘เพื่อนำเสนอรัฐมนตรีว่าการกระทรวงเกษตรและสหกรณ์พิจารณาตามข้อ ๑๒ ดังนี้ก. เกษตรกรด้านพืช เกษตรกรด้านสัตว์ และเกษตรกรด้านการประมง ด้านละ ๒คน รวม ๖ คนข. ผู้แทนสหกรณ์การเกษตร ผู้แทนสหกรณ์ประมง ผู้แทนสหกรณ์นิคมผู้แทนชุมนุมสหกรณ์ด้านการเกษตร ผู้แทนกลุ่มเกษตรกรผู้แทนวิสาหกิจชุมชนด้านการเกษตรผู้แทนองค์กรเกษตรกรตามกฎหมายว่าด้วยกองทุนฟื้นฟูและพัฒนาเกษตรกรหรือผู้แทนสภาเกษตรกรแห่งชาติ รวม ๑๔ คน(๒) ติดต่อประสานงานกับส่วนราชการหรือหน่วยงานที่เกี่ยวข้องรวมทั้งเชิญเจ้าหน้าที่ของส่วนราชการหรือหน่วยงานที่เกี่ยวข้องมาเพื่อให้ข้อมูลหรือเพื่อช่วยเหลือการปฏิบัติงานของคณะกรรมการคัดเลือกได้ตามสมควรข้อ ๑๒ เมื่อรัฐมนตรีว่าการกระทรวงเกษตรและสหกรณ์ได้รับรายชื่อผู้ที่ได้รับการคัดเลือกแล้วให้รัฐมนตรีว่าการกระทรวงเกษตรและสหกรณ์พิจารณาเลือกเกษตรกรและผู้แทนองค์กรเกษตรกรจากรายชื่อดังกล่าวแล้วดำเนินการแต่งตั้งเป็นกรรมการผู้ทรงคุณวุฒิต่อไป ดังนี้(๑) เกษตรกรด้านพืช เกษตรกรด้านสัตว์ และเกษตรกรด้านการประมง ด้านละ๑ คน รวม ๓ คน(๒) ผู้แทนสหกรณ์การเกษตร ผู้แทนสหกรณ์ประมง ผู้แทนสหกรณ์นิคมผู้แทนชุมนุมสหกรณ์ด้านการเกษตร ผู้แทนกลุ่มเกษตรกรผู้แทนวิสาหกิจชุมชนด้านการเกษตร ผู้แทนองค์กรเกษตรกร ตามกฎหมายว่าด้วยกองทุนฟื้นฟูและพัฒนาเกษตรกรหรือผู้แทนสภาเกษตรกรแห่งชาติ รวม ๗ คนข้อ ๑๓ ในกรณีที่กรรมการผู้ทรงคุณวุฒิพ้นจากตำแหน่งก่อนครบวาระและจะต้องแต่งตั้งกรรมการผู้ทรงคุณวุฒิแทนตำแหน่งที่ว่างให้รัฐมนตรีว่าการกระทรวงเกษตรและสหกรณ์พิจารณาเลือกและแต่งตั้งเกษตรกรหรือผู้แทนองค์กรเกษตรกรที่คณะกรรมการคัดเลือกได้คัดเลือกไว้แล้วตามข้อ๑๑ แทนตำแหน่งที่ว่าง ในกรณีที่ไม่มีรายชื่อผู้ได้รับการคัดเลือกเหลืออยู่ให้คณะกรรมการคัดเลือกดำเนินการคัดเลือกเกษตรกรหรือผู้แทนองค์กรเกษตรกรจากผู้ได้รับการคัดสรรตามข้อ๘ เพื่อเสนอรัฐมนตรีว่าการกระทรวงเกษตรและสหกรณ์พิจารณาเลือกและแต่งตั้งต่อไปข้อ ๑๔ ให้รัฐมนตรีว่าการกระทรวงเกษตรและสหกรณ์รักษาการตามระเบียบนี้ในกรณีที่มีปัญหาในการปฏิบัติตามระเบียบนี้ให้รัฐมนตรีว่าการกระทรวงเกษตรและสหกรณ์เป็นผู้วินิจฉัย คำวินิจฉัยของรัฐมนตรีว่าการกระทรวงเกษตรและสหกรณ์ให้เป็นที่สุดประกาศณ วันที่ ๑๕ ตุลาคม พ.ศ. ๒๕๕๖ยุคล ลิ้มแหลมทองรัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๓๐ ตุลาคม ๒๕๕๖จุฑามาศ/ผู้ตรวจ๓๐ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๔๔ ง/หน้า ๑/๒๕ ตุลาคม ๒๕๕๖